

Obec Melčice-Lieskové

Všeobecne záväzné nariadenie č. 3/2023

o určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Melčice-Lieskové

Obecné zastupiteľstvo v Melčiciach-Lieskovom v súlade s ustanovením [§ 6](http://www.vssr.sk/main/goto.ashx?t=27&p=1898278&f=3) a [§ 11 zákona č. 369/1990 Zb.](http://www.vssr.sk/main/goto.ashx?t=27&p=1898383&f=3) o obecnom zriadení v znení neskorších predpisov a v súlade s ustanovením [§ 6 ods. 24 zákona č. 596/2003 Z. z.](http://www.vssr.sk/main/goto.ashx?t=27&p=2973143&f=3) o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami [§ 28,](http://www.vssr.sk/main/goto.ashx?t=27&p=3527566&f=3) [§ 49,](http://www.vssr.sk/main/goto.ashx?t=27&p=3527864&f=3) [§ 114,](http://www.vssr.sk/main/goto.ashx?t=27&p=3528648&f=3) [§ 116](http://www.vssr.sk/main/goto.ashx?t=27&p=3528671&f=3) a [§ 140 zákona č. 245/2008 Z. z.](http://www.vssr.sk/main/goto.ashx?t=27&p=3528946&f=3) o výchove a vzdelávaní ([školský zákon)](http://www.vssr.sk/main/goto.ashx?t=26&p=1024413&f=3) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

**PRVÁ ČASŤ ÚVODNÉ USTANOVENIA**

# Čl. 1

# Účel a predmet

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Melčice-Lieskové.

# Čl. 2

# Druhy príspevkov v školách a školských zariadeniach

V škole a školskom zariadení v zriaďovateľskej pôsobnosti obce Melčice-Lieskové sa uhrádzajú tieto príspevky na čiastočnú úhradu nákladov na výchovu a vzdelávanie a nákladov spojených so stravovaním (ďalej len „príspevky“):

1. na čiastočnú úhradu výdavkov MŠ,
2. príspevok na činnosť školského klubu detí,
3. príspevok na čiastočnú úhradu nákladov spojených so stravovaním v zariadení školského stravovania.

# DRUHÁ ČASŤ PRÍSPEVKY V ŠKOLÁCH A ŠKOLSKÝCH ZARIADENIACH

# Čl. 3

# Príspevok za pobyt dieťaťa v materskej škole

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa 20,- €
2. Príspevok sa uhrádza vopred do 10. dňa v kalendárnom mesiaci bezhotovostne na účet IBAN: SK29 5600 0000 0006 61574001 alebo poštovou poukážkou .
3. Ak je dieťa prijaté do materskej školy v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.
4. Príspevok sa neuhrádza za dieťa,
   1. pre ktoré je predprimárne vzdelávanie povinné,
   2. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi,
   3. ktoré je umiestnené v zariadení na základe rozhodnutia súdu.

# Čl. 4

# Príspevok na činnosť školského klubu detí

1. Zákonný zástupca dieťaťa prispieva na činnosť školského klubu detí (ŠKD):
2. počas školského roka mesačne za dieťa 10,- € ,
3. počas letných prázdnin mesačne za dieťa 16, -€,
4. Príspevok sa uhrádza vopred do 10. dňa v kalendárnom mesiaci bezhotovostne na účet IBAN: SK29 5600 0000 0006 61574001 alebo poštovou poukážkou .
5. Ak je dieťa prijaté do ŠKD v priebehu školského roka, za prvý mesiac dochádzky sa príspevok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.

# Čl. 5

**Výška, termín a spôsob úhrady príspevku za pobyt dieťaťa v materskej škole a príspevok na činnosť školského klubu detí v období obmedzenej alebo prerušenej prevádzky cez letné prázdniny**

1. Príspevok v materskej škole a v školskom klube detí sa neuhrádza za dieťa, ktoré má prerušenú dochádzku do materskej školy/ŠKD na viac ako 30 po sebe nasledujúcich kalendárnych dní z dôvodu choroby.
2. Preukázateľný spôsob je predloženie potvrdenia od lekára.
3. Príspevok v materskej škole a v školskom klube detí sa neuhrádza za dieťa, ktoré nedochádzalo do materskej školy/ŠKD v čase letných školských prázdnin alebo bola prerušená prevádzka materskej školy/ŠKD zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť vypočítanú pomerom dní.
4. Konkrétnu výšku príspevku podľa Čl. 5 odseku 3 VZN oznámi zákonnému zástupcovi riaditeľ materskej školy/ŠKD, do ktorej je dieťa na základe rozhodnutia prijaté. Pre určenie výšky príspevku je rozhodujúce písomné vyhlásenie zákonného zástupcu, v ktorom preukázateľne a záväzne vyjadrí svoj záujem o dochádzku dieťaťa do materskej školy/ŠKD v čase letných prázdnin a uvedie, v ktorých týždňoch počas letných prázdnin bude dieťa materskú školu/ŠKD navštevovať.
5. Za týždeň dochádzky do materskej školy/ŠKD sa na účely platenia príspevku podľa tohto článku považuje každý aj začatý týždeň, okrem týždňa, v ktorom 1. júl pripadne na štvrtok alebo piatok, kedy sa za začatý týždeň príspevok neuhrádza.

# Čl. 6

# Príspevok na čiastočnú úhradu nákladov za stravovanie v zariadení školského stravovania a určenie výšky príspevku na režijné náklady

1. Školská jedáleň, ktorej zriaďovateľom je obec Melčice-Lieskové poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca (ďalej aj ako „ZZ“) :

1. vo výške nákladov na nákup potravín podľa vekových kategórií stravníkov v nadväznosti na odporúčané výživové dávky znížené o dotáciu poskytnutú podľa zákona č. 544/2010 Z.z. o dotáciách v pôsobnosti MPSVaR,
2. príspevok na čiastočnú úhradu režijných nákladov vo výške 3,00 € na mesiac, v ktorom dieťa daného zariadenia odobralo aspoň jedno hlavné jedlo. Režijné náklady nepodliehajú vyúčtovaniu za odobraté jedlá.
   1. Finančné pásma určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín. Sú stanovené Ministerstvom školstva, vedy, výskumu a športu Slovenskej republiky.

* 1. Príspevok, ktorý uhrádza zákonný zástupca dieťaťa (materskej školy, ďalej len „MŠ“) alebo žiaka (základnej školy ďalej len „ZŠ“) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky sú určené za každý stravovací deň nasledovne:

**FINANČNÉ PÁSMO A**

|  |  |  |  |  |  |  |
| --- | --- | --- | --- | --- | --- | --- |
| **Ukazovateľ** | **Náklady na nákup potravín na jedno jedlo - 3. finančné pásmo** | | | **Spolu náklady na nákup potravín** | **Dotácia na podporu dieťaťa k stravovacím návykom** | **Platba ZZ za jeden deň (réžia a doplatok na nákup potravín)** |
| **Desiata** | **Obed** | **Olovrant** |
| **MŠ denná** (stravník  - dieťa MŠ) | 0,50 | 1,20 | 0,40 | 2,10 | 0 | 2,10 |
| **MŠ denná** (stravník  - dieťa MŠ, posledný ročník MŠ) | 0,50 | 1,20 | 0,40 | 2,10 | 1,40 | 0,70 |
| **ZŠ** - stravník  žiak prvého stupňa ZŠ | - | 1,70 | - | 1,70 | 2,10 | 0 |
| **ZŠ**- stravník  žiak druhého stupňa ZŠ | - | 1,90 | - | 1,90 | 2,30 | 0 |

Pozn.: sumy sú uvedené v eur.

Ak zariadenie školského stravovania pripraví stravu v nižšej sume ako je výška dotácie, uvedený rozdiel bude následne použitý na rozšírenie jedla o doplnkové jedlo alebo na úhradu režijných nákladov s cieľom skvalitnenia kultúry stravovania v školskom zariadení.

**Čl. 7**

**Podmienky úhrady v školskej jedálni**

1. Náklady na nákup potravín uhrádza zákonný zástupca:

* 1. dieťaťa materskej školy,
  2. dieťaťa materskej školy alebo žiaka základnej školy, ktoré nebolo z obeda odhlásené, nezúčastnilo sa výchovno-vzdelávacej činnosti a neodobralo obed~~.~~

1. Zákonný zástupca je povinný odhlásiť dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni v danom stravovacom dni, vo výnimočnom prípade do 7.00 h daný stravovací deň.
2. Úhradu na nákup potravín a príspevok na režijné náklady je nutné zrealizovať najneskôr do 25. dňa mesiaca predchádzajúceho mesiaca, v ktorom sa stravovanie poskytuje. Príspevok je možné uhradiť bezhotovostne na účet SK425600 0000 0006 6157 9005 alebo poštovou poukážkou.
3. Cena jedla pre iných stravníkov zahŕňa náklady na nákup potravín[[1]](#footnote-1) a skutočnú výšku režijných nákladov.
4. Rozdiel medzi dotáciou na stravu a nákladom na nákup potravín školská jedáleň použije účelovo na režijné náklady alebo na doplatok na doplnkové jedlo.
5. Obec Melčice-Lieskové ako zriaďovateľ ŠJ, môže rozhodnúť o zrušení, alebo odpustení príspevku v prípadoch stanovených zákonom.[[2]](#footnote-2) To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.

# Čl. 8

# Diétne stravovanie

Dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadať a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

# Čl. 9

# Stravovanie a príspevok dospelých stravníkov v zariadení školského stravovania

1. Zriaďovateľ súhlasí so stravovaním dospelej osoby v zariadeniach školského stravovania.
2. Denný príspevok dospelých stravníkov na nákup potravín sa uhrádza podľa finančného pásma B stanoveného MŠVVaŠ SR pre vekovú kategóriu stravníkov 15 – 19-ročných žiakov strednej školy.
3. Náklady na nákup potravín na jedno jedlo pre dospelého stravníka sa určujú vo výške 2,40 €.
4. Výšku úhrady ceny obeda dospelých stravníkov (iných fyzických osôb) v školskej jedálni (cudzí stravníci), ktorí hradia v cene obeda náklady na nákup potravín a režijné náklady, určí riaditeľ školy vnútorným predpisom v súlade s finančnými pásmami na nákup potravín určenými Ministerstvom školstva, vedy, výskumu a športu SR. Dospelý stravník uhrádza za jedno hlavné jedlo cenu, ktorá sa skladá z príspevku vo výške nákladov na nákup potravín a režijných nákladov.

**TRETIA ČASŤ**

**SPOLOČNÉ, ZÁVEREČNÉ A ZRUŠOVACIE USTANOVENIA**

# Čl. 10

**Postup pre zníženie alebo odpustenie príspevkov**

1. Žiadosť o zníženie alebo odpustenie príspevkov môže uplatniť zákonný zástupca u zriaďovateľa – obec Melčice-Lieskové. Písomné žiadosti je potrebné doručiť na Obecný úrad v Melčiciach-Lieskovom.
2. Obec Melčice-Lieskové môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.**3**
3. Nárok na zníženie alebo odpustenie príspevku trvá len počas doby, kedy trvajú podmienky zníženia a odpustenia príspevkov, t. j. pokiaľ je zákonný zástupca poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.**3**
4. Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad.
5. Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu.**4**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zákon č. 599/2003 Z .z. o pomoci v hmotnej núdzi a o zmene a doplnení niektorých zákonov v znení neskorších predpisov
2. §4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky

# Čl. 10

# Záverečné ustanovenia

1. Všeobecne záväzné nariadenie č. 3/2023 bolo prijaté na zasadnutí Obecného zastupiteľstva obce Melčice-Lieskové dňa 12. 04. 2023 uznesením č. 28/2023-OZ a nadobúda účinnosť dňa 01. 05. 2023
2. Po nadobudnutí účinnosti bude Všeobecne záväzné nariadenie prístupné k nahliadnutiu na Obecnom úrade v Melčiciach-Lieskovom a na internetovej stránke obce.

Účinnosťou tohto nariadenia sa ruší Všeobecne záväzné nariadenie č. 7/2022 o určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Melčice-Lieskové

Návrh všeobecne záväzného nariadenia bol podľa § 6, ods. 3 zákona č. 369/1990 Z.z. vyvesený dňa 27. 03. 2023 na úradnej tabuli v obci Melčice-Lieskové a zverejnený na [www.melcicelieskove.sk.](http://www.melcice-lieskove.sk/)

Návrh všeobecne záväzného nariadenia zvesený dňa: 12. 04. 2023

Všeobecne záväzné nariadenie vyvesené na úradnej tabuli: 13. 04. 2023

Všeobecne záväzné nariadenia zvesené z úradnej tabule: 29. 04. 2023

V Melčiciach-Lieskovom 13. 04. 2023

Mgr. Katarína Remencová

starostka obce

1. § 3 ods. 3 Vyhlášky č. 330/2009 o zariadení školského stravovania [↑](#footnote-ref-1)
2. § 140 ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-2)